Osnovna škola «Jelenje-Dražice»
51218 Dražice, Školska 53
Tel/fax: 051/296-036; 296-107
e-mail: skola@os-drazice-skole.hr
Dražice, 17.07.2026. godine

Obrazloženje  izvršenja plana za razdoblje 01.01.2026. do 30.06.2026. g.

Na temelju Zakona o proračunu (NN 144/21) člancima 81.- 86. i Pravilnika o polugodišnjem i godišnjem izvještaju o izvršenju proračuna i financijskog plana (NN 85/2023) Osnovna škola Jelenje-Dražice izradila je Prijedlog izvještaja o izvršenju financijskog plana za razdoblje 01.01.2026.-30.06.2026. godine koji se sastoji od Općeg i Posebnog dijela.
Opći dio sastoji se od:
· Sažetka Računa prihoda i rashoda i Računa financiranja
· Prihoda i rashoda po ekonomskoj klasifikaciji
· Prihoda i rashoda po izvorima financiranja
· Rashoda prema funkcijskoj klasifikaciji
Posebni dio sastoji se od:
· Rashoda po programskoj i ekonomskoj klasifikaciji po Izvorima financiranja
Prihodi i rashodi u prvoj polovici 2026. godine kretali su se uglavnom u okvirima planiranih sredstava.
Iz sažetka općeg dijela vidljivo je da su ukupni prihodi  u razdoblju 01.01.2026.-30.06.2026. godine u odnosu na plan ostvareni u visini 51,96 %, što je u potpunosti ostvaren plan, dok su rashodi ostvareni u visini 51,84 %, što znači da je polugodišnji plan također u potpunosti ostvaren.

Prihodi i rashodi po ekonomskoj klasifikaciji
[bookmark: _GoBack]Skupina 63 - pomoći proračunskim korisnicima iz proračuna koji im nije nadležan za plaću i materijalna prava zaposlenika  - plan je izvršen u visini od 51,63 %, te će plan u potpunosti biti izvršen krajem financijske godine.
Skupina konta 65 - prihodi za posebne namjene, plan je  u izvršenju 58,22 % zbog toga što su računi za 12/2025 izdani u sredinom 01/2026 pošto se radilo na programskom rješenju pri prelasku na jedinstveni račun proračuna. 
[bookmark: _Hlk192755216]Skupina konta 67 - prihodi iz nadležnog proračuna - izvršenje plana je 51,14 % .
Skupina konta 31 - rashodi za zaposlene - plan je ostvaren u visini 51,65 %.
Skupina konta 32 - materijalni rashodi - plan je ostvaren u visini 56,45 %, zbog porasta rashoda za investicijsko održavanje jer su u ovom razdoblju nastali troškovi servisa peći te dobave i montaže nove pumpe. Također, trošak je i puknuće cijevi vode, reparacija stakla te sanacija krova (zbog jakog vjetra).
Skupina konta 34 - financijski rashodi - plan je ostvaren 22,82 % zbog zatvaranja računa škole te prelaska na jedinstveni račun proračuna.

Prihodi i rashodi prema izvorima financiranja
Izvor 11 - opći prihodi i primici - prihodi i rashodi su smanjeni zbog toga što su bila planirana četiri pomoćnika u nastavi, a zaposlen je bio samo jedan.
Izvor 43 - prihodi za posebne namjene – plan izvršen u visini 58,02 % zbog toga što su računi za 12/2025 izdani u sredinom 01/2026 pošto se radilo na programskom rješenju pri prelasku na jedinstveni račun proračuna. 
Izvor 44 - prihodi za decentralizirane funkcije -  izvršenje plana je 66,65 % zbog puknuća cijevi vode došlo je do hitne intervencije te povećih računa za vodu kroz par mjeseci dok šteta nije sanirana.
Izvor 5 - pomoći - izvršenje plana prihoda i rashoda je 51,54 %, odnosno u okviru financijskog plana.
Izvor 6 - donacije - izvršenje plana prihoda i rashoda je 56,32 %.
Izvor 7 - prihodi od prodaje ili zamjene nefinancijske imovine i naknade s naslova osiguranja- izvršenje plana prihoda i rashoda je 67,38 % zbog već spomenute sanacije krova i reparacije stakla škole.

Rashodi prema funkcijskoj klasifikaciji
Rashodi prema funkcijskoj klasifikaciji kretali su se u okviru financijskog plana te su izvršeni za 51,84 %.

Rashodi prema programskoj i ekonomskoj klasifikaciji po izvorima financiranja
Rashodi se dijele na sljedeće programe:
· 5301 - Osnovnoškolsko obrazovanje
· 5302 - Unaprjeđenje kvalitete odgojno obrazovnog sustava
· 5308 – Kapitalna ulaganja u odgojno obrazovnu infrastrukturu
U okviru programa Osnovnoškolsko obrazovanje rashodi su se kretali u okviru financijskog plana i izvršeni su 53,51 %.
U okviru programa Nabava udžbenika došlo je do odstupanja plana zbog nabave udžbenika koja je sad u tijeku i bit će ostvarena do kraja financijske godine.
U okviru programa Prehrana za učenike u osnovnim školama rashodi su se kretali u okviru financijskog plana i izvršeni su 53,51 %.
Kod programa Produženi boravak učenika rashodi su se kretali u okviru financijskog plana i izvršeni su 49,51 %.
Kod programa Sufinanciranje rada pomoćnika u nastavi plan je izvršen 18,09 %, zbog toga što su bila planirana četiri pomoćnika u nastavi, a zaposlen je bio samo jedan.


POSEBNI IZVJEŠTAJ U POLUGODIŠNJEM IZVJEŠTAJU O IZVRŠENJU FINANCIJSKOG PLANA 


Izvještaj o zaduživanju na domaćem i stranom tržištu novca i kapitala
Škola se u prvoj polovici 2026. godine nije zaduživala na domaćem  i stranom tržištu novca i kapitala te  nema zaduživanja po dugoročnim kreditima i zajmovima.

Izvještaj o korištenju sredstava fondova Europske unije
Škola ne koristi sredstva fondova Europske unije.

Izvještaj o danim zajmovima i potraživanjima po danim zajmovima
Škola nema dane zajmove i potraživanja.

Izvještaj o stanju potencijalnih obveza po osnovi sudskih sporova proračunskog  korisnika na kraju proračunske godine.
Škola nema navedenih  potencijalnih obveza po osnovi sudskih sporova.


Izvještaj o danim jamstvima i  plaćanjima  po protestnim jamstvima.
Škola nema danih jamstava po protestnim jamstvima.

Stanje novčanih sredstava proračunskog korisnika na početku proračunske godine (01.01.2026.) iznosi 9.990,50 eura, a na kraju izvještajnog razdoblja (30.06.2026.) iznosi 0,00 eura pošto je škola zatvorila račun u banci radi prelaska na jedinstveni račun proračuna.



Ravnateljica:
							Dejana Paškvan-Žeželj, prof.


